Ράντι Μάτσον

Ο Ράντι Μάτσον (James Randel "Randy" Matson, 5 Μαρτίου 1945) είναι Αμερικανός αθλητής του στίβου, ο οποίος ως επί το πλείστον αγωνίστηκε στη σφαιροβολία. Κέρδισε αργυρό μετάλλιο στους Ολυμπιακούς αγώνες του 1964 (20,20 μ.) και χρυσό στους Ολυμπιακούς αγώνες του 1968 (20,54 μ.).

Ο λυγερόκορμος (για σφαιροβόλος) Ράντι Μάτσον έγινε ο πρώτος άνθρωπος που εκτόξευσε τη σφαίρα πέρα από τα 21 μ. Επισήμως αυτό συνέβη στις 8 Μαΐου του 1965, στο Κόλετζ Στέισον, με 21,52 μ.Τα ρεκόρ του 1965, Ιστορικό Λεύκωμα 1965, σελ. 161, Καθημερινή (1997). Νωρίτερα, στις 30 Απριλίου της ίδιας χρονιάς, έριξε 21,05 μ., αλλά η επίδοση δεν αναγνωρίστηκε, λόγω αντικανονικής στεφάνης της βαλβίδαςΡίπτες και δρομείς οι πρωταγωνιστές στο στίβο, Ιστορικό Λεύκωμα 1965, σελ. 158, Καθημερινή (1997).

Στις 22 Απριλίου του 1967, και πάλι στο Κόλετζ Στέισον, ο Ράντι Μάτσον έκανε νέο παγκόσμιο ρεκόρ με 21,78 μ.Τα ρεκόρ του 1967, Ιστορικό Λεύκωμα 1967, σελ. 161, Καθημερινή (1997).

Παραπομπές

Κατηγορία:Σφαιροβόλοι
Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες